[{"text_idx": "#000002", "text": "Neljapa\u0308eval, 31. ma\u0308rtsil 2022 toimub Galeristide meistrikursuse kevadseminar \u201cU\u0308he meediumi ja u\u0308he teose galerii: alustamine, va\u0308ljakutsed, tagasiside\u201d, mille teema on u\u0308hele meediumile vo\u0303i u\u0308he teose eksponeerimisele keskenduva galerii to\u0308o\u0308. Kursuse juhendajad on Leedus tegutsevad kunstiprofessionaalid: (AV17) galerii galerist Kristina Mizgiryte\u0307-Kryz\u030causke\u0307 ning apiece galerii asutajad Dr. Aus\u030cra Traks\u030celyte\u0307 & Milena C\u030cerniakaite\u0307."}, {"text_idx": "#000005", "text": "Galeristide meistrikursuse kevadseminari to\u0308o\u0308keel on inglise keel ja see toimub Kai kunstikeskuse auditoorium-kinosaalis (Peetri 12, Tallinn).\nHind u\u0308hele osalejale on 40\u20ac. Registreeri siin."}, {"text_idx": "#000007", "text": "Kristina Mizgiryte\u0307-Kryz\u030causke\u0307 juhitav, alates 2011. aastast tegutsev (AV17) on ainuke Leedu galerii, mis keskendub ainult kaasaaegsele skulptuurile, objektipo\u0303hisele kunstile ja installatsioonile. Loeng kirjeldab alles va\u0308lja kujuneva kunstituru keskkonnas u\u0308hele meediumile fokuseeritud eragalerii loomisega seotud va\u0308ljakutseid. Ka\u0308sitletakse teemasid alates publiku kaasamisest ja julgustamisest, huvi tekitamisest meediumi vastu ning galerii panust kultuuripoliitikasse ja majandusse."}, {"text_idx": "#000010", "text": "Leedus tegutseva u\u0308he-teose-aknagalerii apiece loojad Dr. Aus\u030cra Traks\u030celyte\u0307 ja Milena C\u030cerniakaite\u0307 jagavad oma kogemusi galerii ka\u0308imalu\u0308kkamisest ja tegutsemisajast: kontseptsiooni va\u0308ljato\u0308o\u0308tamine, kuratoorsed va\u0308ljakutsed, kunstnike valimine, rahastuse leidmine, arvustused ja kriitikute tagasiside. Lektorid tutvustavad loengu ka\u0308igus lu\u0308hidalt oma tausta ja kogemust erinevate su\u0308ndmuste ja projektide juures, mis aitab mo\u0303ista nende jo\u0303udmist u\u0308he-teose-galerii pidamiseni. Samuti annab loeng lu\u0308hiu\u0308levaate Leedu omaalgatuslikust kunstiva\u0308ljast, keskendudes sotsiaalsetele, majanduslikele ja kunstipoliitilistele aspektidele Leedu kaasaegse kunsti raamistikus."}, {"text_idx": "#000011", "text": "Kristina Mizgiryte\u0307-Kryz\u030causke\u0307 (elab ja to\u0308o\u0308tab Vilniuses) on alates 2011. aastast tegutseva, kaasaaegsele skulptuurile, objektipo\u0303hisele kunstile ja installatsioonile keskenduva (AV17) galerii asutaja ja direktor. Ta on o\u0303ppinud Bologna u\u0308likoolis kunstiteadust ja Londoni U\u0308likooli Goldsmith College\u2019is kunstikorraldust ja -poliitikat. Enne (AV17) asutamist to\u0308o\u0308tas Mizgiryte\u0307-Kryz\u030causke\u0307 Christie\u2019s oksjonimajas ja White Cube galeriis Londonis."}, {"text_idx": "#000013", "text": "Milena C\u030cerniakaite\u0307 (elab ja to\u0308o\u0308tab Vilniuses) on disainer, vabakutseline kuraator ja 2018. aastast tegutseva apiece galerii kaasasutaja. Ta on olnud kunstiva\u0308ljal tegev alates 2015. aastast, to\u0308o\u0308tades kunstnik Visvaldas Morkeviciuse produtsendina. Viimasega koosto\u0308o\u0308s korraldas Milena rahvusvahelise na\u0308ituse ja fotokataloogi \u201cPublic Secrets\u201d va\u0308ljaandmise. Ta osales internetipo\u0303hise galerii panke.gallery ning offline digiprojekti router.gallery asutamisel Berliinis. Lisaks on ta ka\u0308ivitanud kaasaegse ehtekunstisarja \u201cMISSHAPEN\u201d."}]